Prilog

OBRAZLOŽENJE

2. IZMJENA I DOPUNA

PRORAČUNA GRADA BUZETA ZA 2022. GODINU

**SADRŽAJ**

[1 OBRAZLOŽENJE OPĆEG DIJELA 1](#_Toc116476823)

[1.1 Prihodi i primici 2](#_Toc116476824)

[1.2 Rashodi i izdaci 3](#_Toc116476825)

[2 OBRAZLOŽENJE POSEBNOG DIJELA 6](#_Toc116476826)

[2.1 Razdjel 200 – Upravni odjel za opće poslove, društvene djelatnosti i razvojne projekte 6](#_Toc116476827)

[2.2 Razdjel 300 – Upravni odjel za financije i gospodarstvo 7](#_Toc116476828)

[2.3 Razdjel 400 – Upravni odjel za gospodarenje prostorom 8](#_Toc116476829)

# OBRAZLOŽENJE OPĆEG DIJELA

Proračun Grada Buzeta za 2022. godinu i projekcije za 2023. i 2024. godinu donesen je na sjednici Gradskog vijeća održanoj dana 22. prosinca 2021. godine u iznosu od 54.279.721,84 kuna. Zakonom o proračunu Zakonom o proračunu (Narodne novine 144/21) utvrđeno je da, ako se tijekom proračunske godine, zbog izvanrednih okolnosti, povećaju rashodi i izdaci odnosno smanje prihodi i primici, proračun se mora uravnotežiti novim prihodima i primicima odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna. Prvim izmjenama i dopunama proračuna Grada Buzeta za 2022. godinu, prihodi i rashodi uvećani su za 6.842.913,05 kn, pa sveukupno iznose 61.122.635,23 kn.

Prijedlog 2. izmjena i dopuna Proračuna Grada Buzeta za 2022. godinu izrađen je zbog:

* zahtjeva proračunskih sredstava za usklađenje sa njihovim sa njihovim prijedlozima financijskih planova za stavke financirane iz vlastitih izvora,
* preraspodjele sredstava unutar postojećih projekta i aktivnosti te osiguravanja potrebnih proračunskih sredstava za izvršenje postojećih programa,
* financiranja dodatnih rashoda.

Drugim izmjenama i dopunama proračuna Grada Buzeta za 2022. godinu **predlaže se povećanje prihoda i rashoda za 9.302.768,00 kn, odnosno 15,22%, pa ukupno iznose 70.425.403,23 kn**. Ovim izmjenama mijenja se samo proračun za 2022. godinu, dok se projekcije za 2023. i 2024. godinu ne mijenjaju.

Izmjene proračuna sastoje se od:

* općeg dijela Proračuna kojeg čini Račun prihoda i rashoda,
* posebnog dijela Proračuna u kojem su rashodi poslovanja i rashodi za nabavu nefinancijske imovine raspoređeni po nositeljima i korisnicima te prikazani po programima, aktivnostima, izvorima financiranja te funkcijskoj klasifikaciji.

U prijedlogu 2. izmjena i dopuna Proračuna Grada Buzeta za 2022. godinu uključeni su i svi prihodi i rashodi 4 proračunska korisnika (Dječji vrtić, Dom za starije osobe, Pučko otvoreno učilište i Javna vatrogasna postrojba) te svih 11 Mjesnih odbora bez obzira što i dalje imaju svoje žiro-račune, pa nema novčanog tijeka kroz gradski proračun.

U nastavku slijedi obrazloženje općeg dijela proračuna, odnosno prihoda i rashoda koji se predlažu 2. izmjenama i dopunama Proračuna Grada Buzeta za 2022. godinu. Izmjene u posebnom dijelu proračuna odnosno promjene na stavkama rashoda i izdataka po pojedinim razdjelima čiji su nositelji upravni odjeli gradske uprave, detaljnije se obrazlažu uz pripadajuće izmjene i dopuna programa.

Drugim izmjenama prihodi/rashodi proračunskih korisnika povećavaju se odnosno smanjuju kako slijedi:

|  |  |  |  |  |
| --- | --- | --- | --- | --- |
|  | PLANIRANO | PROMJENA IZNOS | NOVI IZNOS | PROMJENA POSTOTAK |
| Javna vatrogasna postrojba | 3.542.378,07 | 243.800,00 | 3.786.178,07 | 6,88 |
| Dječji vrtić Grdelin | 6.517.877,39 | -108.000,00 | 6.409.877,39 | -1,66 |
| Pučko otvoreno učilište | 1.538.303,44 | 81.063,33 | 1.619.366,77 | 5,27 |
| Dom za starije | 20.473.173,61 | 4.272.500,20 | 24.745.673,81 | 20,87 |

## Prihodi i primici

U nastavku je dan tablični prikaz predloženih promjena prihoda i primitaka:

|  |  |  |  |  |  |
| --- | --- | --- | --- | --- | --- |
| **BROJ KONTA** | **VRSTA PRIHODA / PRIMITAKA** | **PLANIRANO** | **PROMJENA IZNOS** | **NOVI IZNOS** | **PROMJENA POSTOTAK** |
|  | **SVEUKUPNO PRIHODI** | **61.122.635,23** | **9.302.768,00** | **70.425.403,23** | **15,22** |
| **6** | **Prihodi poslovanja** | **43.376.235,34** | **7.852.768,00** | **51.229.003,34** | **18,10** |
| 61 | Prihodi od poreza | 15.160.060,00 | 3.126.640,00 | 18.286.700,00 | 20,62 |
| 63 | Pomoći iz inozemstva i od subjekata unutar općeg proračuna | 13.774.057,84 | 5.084.475,72 | 18.858.533,56 | 36,91 |
| 64 | Prihodi od imovine | 1.280.628,00 | 8.200,00 | 1.288.828,00 | 0,64 |
| 65 | Prihodi od upravnih i administrativnih pristojbi, pristojbi po posebnim propisima i naknada | 12.689.489,50 | -489.467,72 | 12.200.021,78 | -3,86 |
| 66 | Prihodi od prodaje proizvoda i robe te pruženih usluga i prihodi od donacija | 472.000,00 | 118.620,00 | 590.620,00 | 25,13 |
| 68 | Kazne, upravne mjere i ostali prihodi | 0,00 | 4.300,00 | 4.300,00 | 100,00 |
| **7** | **Prihodi od prodaje nefinancijske imovine** | **1.121.000,00** | **1.450.000,00** | **2.571.000,00** | **129,35** |
| 71 | Prihodi od prodaje neproizvedene dugotrajne imovine | 1.001.000,00 | 1.280.000,00 | 2.281.000,00 | 127,87 |
| 72 | Prihodi od prodaje proizvedene dugotrajne imovine | 120.000,00 | 170.000,00 | 290.000,00 | 141,67 |
| **8** | **Primici od financijske imovine i zaduživanja** | **11.033.333,34** | **0,00** | **11.033.333,34** | **0,00** |
| 84 | Primici od zaduživanja | 11.033.333,34 | 0,00 | 11.033.333,34 | 0,00 |
| **9** | **Vlastiti izvori** | **5.592.066,55** | **0,00** | **5.592.066,55** | **0,00** |
| 92 | Rezultat poslovanja | 5.592.066,55 | 0,00 | 5.592.066,55 | 0,00 |

**Prihodi poslovanja** – predlaže se povećanje od 7.852.768,00 kn kako slijedi:

**61 – Prihodi od poreza** – predlaže se povećanje za 3.126.640,00 kn zbog veće realizacije prihoda, odnosno naplate poreznih prihoda u odnosu na planirane, te procjene istih do kraja godine.

**63 – Pomoći iz inozemstva i od subjekata unutar općeg proračuna** – predlaže se povećanje od 5.084.475,72 kn. Navedeno se povećanje najvećim dijelom odnosi na kapitalne pomoći iz državnog proračuna temeljem prijenosa EU sredstava u iznosu 4.119.839,00 kn – što se odnosi na dogradnju doma za starije. Iznos od 490.884,00 kn kapitalna je pomoć iz drugih proračuna, a odnosi se na adaptaciju višenamjenskog igrališta kod srednje škole. Iznos od 225.468,00 kn kapitalna je pomoć LAG-a za izgradnju dječjeg igrališta u Sv. Duhu. Iznos od 192.502,00 kn je kapitalna pomoć Fonda za zaštitu okoliša i energetsku učinkovitost za investiciju fotonaponskih elektrana za 2 proračunska korisnika.

**64 – Prihodi od imovine** – prihodi od nefinancijske imovine (eksploatacije mineralnih sirovina) povećavaju se za 20.000,00 kn, dok se prihodi od financijske imovine (kamate) smanjuju za 11.800,00 kn.

**65 – Prihodi od upravnih pristojbi i administrativnih pristojbi, pristojbi po posebnim propisima i naknada** – predlaže se smanjenje od 489.467,72 kn što se najvećim dijelom odnosi na smanjenje prihoda za dvoranu 360.000,00 kn. Iznos 110.000,00 kn smanjuje se na stavci za NUV (poštarina) i usklađuje sa naknadom od naplate prihoda za NUV. Također, smanjuju se prihodi od cijene usluge za Vrtić (108.000,00 kn), te se povećavaju prihodi od sufinanciranja cijene usluga za Dom (81.360,00 kn).

**66 – Prihodi od prodaje proizvoda i robe te pruženih usluga i prihodi od donacija** – ista se povećava za 90.000,00 kn, a odnosi se na prihod od naplate naknade za uređenje voda (usklađenje sa poštarinom). Povećavaju se vlastiti prihodi POU od pruženih usluga (76.620,00 kn) i smanjuju tekuće donacije (48.000,00 kn).

**68 – Kazne, upravne mjere i ostali prihodi** – dodaje se novi prihod od ostalih novčanih kazni u iznosu 4.300,00 kn.

**Prihodi od prodaje nefinancijske imovine** – predlaže se povećanje u iznosu 1.450.000,00 kn kako slijedi:

**71 – Prihodi od prodaje neproizvedene dugotrajne imovine** – predlaže se povećanje od 1.280.000,00 kn od prodaje/zamjene zemljišta.

**72 – Prihodi od prodaje proizvedene dugotrajne imovine** – predlaže se povećanje od 170.000,00 kn od prodaje zgrada/objekata.

## Rashodi i izdaci

Prijedlogom 3. izmjena i dopuna Proračuna vrši se preraspodjela rashoda i izdataka unutar postojećih projekata i aktivnosti te se osiguravaju potrebna proračunska sredstava za izvršenje postojećih programa.

U nastavku se daje prikaz promjena na osnovnim skupinama rashoda i izdataka u odnosu na planirani proračun:

|  |  |  |  |  |  |
| --- | --- | --- | --- | --- | --- |
| **BROJ KONTA** | **VRSTA RASHODA / IZDATAKA** | **PLANIRANO** | **PROMJENA IZNOS** | **NOVI IZNOS** | **PROMJENA POSTOTAK** |
|  | **SVEUKUPNO RASHODI / IZDACI** | **61.122.635,23** | **9.302.768,00** | **70.425.403,23** | **15,22** |
| **3** | **Rashodi poslovanja** | **37.777.060,85** | **2.264.415,84** | **40.041.476,69** | **5,99** |
| 31 | Rashodi za zaposlene | 15.649.300,39 | 273.144,53 | 15.922.444,92 | 1,75 |
| 32 | Materijalni rashodi | 14.141.319,45 | 1.080.652,56 | 15.221.972,01 | 7,64 |
| 34 | Financijski rashodi | 382.617,28 | -222.800,00 | 159.817,28 | -58,23 |
| 35 | Subvencije | 360.000,00 | 25.000,00 | 385.000,00 | 6,94 |
| 36 | Pomoći dane u inozemstvo i unutar općeg proračuna | 1.318.254,88 | 27.000,00 | 1.345.254,88 | 2,05 |
| 37 | Naknade građanima i kućanstvima na temelju osiguranja i druge naknade | 1.038.500,00 | 22.000,00 | 1.060.500,00 | 2,12 |
| 38 | Ostali rashodi | 4.887.068,85 | 1.059.418,75 | 5.946.487,60 | 21,68 |
| **4** | **Rashodi za nabavu nefinancijske imovine** | **22.823.074,38** | **7.038.352,16** | **29.861.426,54** | **30,84** |
| 41 | Rashodi za nabavu neproizvedene dugotrajne imovine | 3.441.605,00 | 340.000,00 | 3.781.605,00 | 9,88 |
| 42 | Rashodi za nabavu proizvedene dugotrajne imovine | 19.346.469,38 | 6.683.352,16 | 26.029.821,54 | 34,55 |
| 45 | Rashodi za dodatna ulaganja na nefinancijskoj imovini | 35.000,00 | 15.000,00 | 50.000,00 | 42,86 |
| **5** | **Izdaci za financijsku imovinu i otplate zajmova** | **522.500,00** | **0,00** | **522.500,00** | **0,00** |
| 54 | Izdaci za otplatu glavnice primljenih kredita i zajmova | 522.500,00 | 0,00 | 522.500,00 | 0,00 |

**Rashodi poslovanja** – predlaže se povećanje od 2.264.415,84 kn. Navedenim se izmjenama najvećim dijelom planira povećanje rashoda za sufinanciranje Javne rasvjete u Riječkoj ulici, izgradnju kanalizacije, odvojenog skupljanja otpada, te održavanje šumskih i poljskih puteva. Također se predlaže i povećanje rashoda za zaposlene, a sve kako slijedi:

**31 – Rashodi za zaposlene** – prijedlog povećanja u iznosu 273.144,53 kn obuhvaća povećanje rashoda zbog osiguranja razlike sredstava sukladno Pravilniku o izmjenama i dopuni Pravilnika o porezu na dohodak kojim je od 01.10.2022. godine omogućena isplata neoporezivih primitaka za prigodne nagrade (božićnica, naknada za godišnji odmor) do 5.000,00 kuna godišnje, dar djetetu do 15 godina starosti do 1.000,00 kuna te planiranog povećanja osnovice za 4% od mjeseca listopada.

**32 –Materijalni rashodi** – najznačajnija promjena (200.000,00 kn) predlaže se za sanaciju šteta, odnosno za održavanje šumskih i poljskih puteva uništenih nakon obilne kiše koja je zahvatila šire područje Grada Buzeta krajem rujna, za održavanje javnih i zelenih površina (120.000,00 kn), povećavaju se materijalni rashodi za Dom (229.610,00 kn) za energiju, materijal i sirovine. Povećavaju se i rashodi za naknadu (1%) za naplatu poreza na dohodak za 84.000,00 kn, s obzirom na više ostvarene prihode poreza i prireza na dohodak.

**34 – Financijski rashodi** – smanjuju se rashodi za proračunskog korisnika Dom za starije za kamate za primljene kredite u iznosu 226.000,00 kn s obzirom da isti nije potraživan. Ostale promjene odnose se na manje korekcije i usklade vezane oko bankarskih usluga.

**35 – Subvencije** – predlaže se povećanje rashoda za subvencije poduzetnicima u iznosu 25.000,00 kn.

**36 – Pomoći dane u inozemstvo i unutar općeg proračuna** – predlažu se povećanja rashoda za sufinanciranje troškova produženog boravka u osnovnoj školi (10.000,00 kn) te sufinanciranja vrtića drugih osnivača (17.000,00 kn).

**37 – Naknade građanima i kućanstvima na temelju osiguranja i druge naknade** – planiraju rashodi za sufinanciranje troškova obitelji pod privremenom zaštitom (10.000,00 kn), te troškova smještaja medicinskih djelatnika (12.000,00 kn).

**38 – Ostali rashodi** – predlaže se povećanje 1.059.418,75 kn, a obuhvaća smanjenje rashoda 330.000,00 kn za održavanje sportske dvorane, povećanje rashoda za Program gradskog savjetovališta, povećanje od 384.543,75 kn za aktivnost izgradnja kanalizacije i izradu projekta koje se odnosi za izgradnju kanalizacije, povećanje kapitalne pomoći Hrvatskim cestama za javnu rasvjetu u Riječkoj ulici 812.412,50 kn, smanjenje 76.137,50 za sufinanciranje dokumentacije za energetsku obnovu stambenih objekata.

**Rashodi za nabavu nefinancijske imovine** – predlaže se povećanje u iznosu 7.038.352,16 kn kako slijedi:

**41 – Rashodi za nabavu neproizvedene dugotrajne imovine** – predlaže se povećanje rashoda za otkup zemljišta u iznosu 180.000,00 kn, te povećanje rashoda za izradu konzervatorske podloge za Buzet II dio (150.000,00 kn) i izrade tehničke dokumentacije (50.000,00 kn)i

**42 – Rashodi za nabavu proizvedene dugotrajne imovine** – predlaže se povećanje rashoda u iznosu 6.683.352,16 kn. Najveći iznos sredstava osigurava se za Dom za starije jer je u tijeku javna nabava za opremu, dok se javna nabava za tri vozila očekuje u skorije vrijeme. Predlaže se povećanje za:

* građevinske objekte (1.380.000,00 kn – adaptacija višenamjenskog igrališta kod srednje škole; 33.329,00 – ulaganja Doma: rashodi za usluge izrade energetskog certifikata, plana evakuacije, revizije mehaničke otpornosti i stabilnosti; 124.210,00 kn – izgradnja nogostupa do kapelice sv. Martin, 45.000,00 kn – gambionski zid, 281.835,00 kn – izgradnja igrališta u Sv. Duhu, te smanjenje ulaganja u poduzetničke zone u iznosu 25.000,00 kn),
* postrojenja i opremu (3.537.966,00 kn – dom za starije; 487.255,00 kn – ulaganja u obnovljive izvore energije za Park i JVP Buzet; 30.000,00 – uredska oprema, 18.275,00 kn – oprema za dom: konvektomat i ostala oprema) te
* prijevozna sredstva (548.544,00 kn – nabava prijevoznih sredstava za Dom; 248.000,00 kn – nabava vozila za gradsku upravu).

**45 – Rashodi za dodatna ulaganja na nefinancijskoj imovini** – predlaže se povećanje od 15.000,00 kn, a odnosi se za ulaganja na građevinske objekte Pučkog otvorenog učilišta.

# OBRAZLOŽENJE POSEBNOG DIJELA

U nastavku donosimo obrazloženje posebnog dijela prijedloga 2. izmjena i dopuna proračuna Grada Buzeta za 2022. godinu po programima iz djelokruga Upravnih odjela. Programi koji nisu obrazloženi u nastavku, dani su zasebno kroz pripadajuće akte čiji je sastavni dio obrazloženje.

## Razdjel 200 – Upravni odjel za opće poslove, društvene djelatnosti i razvojne projekte

U nastavku su dana obrazloženja 2. izmjena i dopuna programa iz djelokruga Upravnog odjela za opće poslove, društvene djelatnosti i razvojne projekte Grada Buzeta.

**Program: Javna uprava i administracija**

Predlaže se osiguravanje dodatnih sredstava u iznosu od 5.000,00 kuna za seminare i stručno usavršavanje zaposlenika kako bi se podmirio trošak osposobljavanja djelatnika za dobivanje certifikata iz javne nabave.

Predlaže se osiguravanje dodatnih sredstava za uredski materijal (15.000,00 kuna) i troškove poštarine (18.500,00 kuna) zbog planiranih dodatnih troškova za potrebe izdavanja rješenja za naknadu za neizgrađeno građevinsko zemljište. Dio sredstava osigurava se preraspodjelom sredstava i smanjenjem troškova za nabavu informatičkog pribora i materijala i sredstava za čišćenje i održavanje,

Predlaže se osiguravanje dodatnih sredstava za ostale usluge (u iznosu od 11.000,00 kuna). Sredstava su najvećim dijelom namijenjena podmirivanju troškova usluge održavanja zgrade (uslugu obavlja Plzet d.o.o.), obzirom su proračunom sredstva prvotno bila planirana za ovu uslugu samo za prvih 6 mjeseci.

Za usluge tekućeg i investicijskog održavanja predlaže se osiguravanje dodatnih sredstava u iznosu od 30.000,00 kuna. Sredstva su namijenjena podmirivanju dodatnih troškova nadogradnje LC SPI sustava sukladno Novom Zakonu o uvođenju eura kao službene valute u RH i dodatnih troškova usklađenja programa pisarnice za potrebe primjene nove Uredbe o uredskom poslovanju.

Predlaže se smanjenje sredstava planiranih za troškove nabave materijala i sredstava za čišćenje (za 5.000,00 kuna).

Za nabavu opreme predlaže se osigurati dodatno 30.000,00 kuna za nabavu opreme za nadogradnju servera i nabavu polica.

Obzirom na starost voznog parka gradske uprave, predlaže se osiguravanje sredstava u iznosu od 248.000,00 kuna za nabavu novog vozila.

**Program: Aktivnosti službe**

Predlaže se osiguravanje dodatnih sredstava u iznosu od 10.000,00 kuna za aktivnost obilježavanja dana grada obzirom su prijavom na natječaj za Subotinu po starinski odobrena sredstva Istarske županije (u iznosu od 10.000,00 kuna) sukladno Odluci o dodjeli bespovratnih financijskih sredstava za sufinanciranje projekata/programa iz područja poljoprivrede, šumarstva, ribarstva i vodnog gospodarstva koje dodjeljuje Istarska županija za 2022. godinu namijenjenih JLS, znanstveno-obrazovnim i istraživačkim institucijama, turističkim zajednicama, zadružnim asocijacijama, strukovnim komorama i komorskim udruženjima, gospodarsko-interesnim udruženjima, agencijama u poljoprivredi i ustanovama.

**Program: MJESNA SAMOUPRAVA**

Zbog epidemioloških mjera ni ove godine nije bio organiziran tradicionalni Buzetski karneval, te se predlaže smanjenje sredstava osiguranih u proračunu mjesnim odborima za sudjelovanje u programu maškara na Fontani za sveukupno 20.000,00 kuna. Mjesnim odborima za sudjelovanje u povorci na Fontani bila su planirana sredstva u iznosu od po 4.000,00 kuna. Predlaže se da se mjesnim odborima koji su sudjelovali u uređenju pusnog parka osiguran iznos umanji za 2.000,00 kuna dok se za mjesne odbore koji nisu sudjelovali u pripremi pusnog parka predlaže smanjenje za 4.000,00 kuna.

**Program: RAZVOJ CIVILNOG DRUŠTVA**

Obzirom su putem natječaja u području Razvoj civilnog društva početkom godine raspoređena sva osigurana sredstva, predlaže se osiguravanje dodatnih sredstava u iznosu od 3.000,00 kuna za potrebe izravne dodjele, a sukladno podnijetim zahtjevima udruga.

Ostala obrazloženja 2. izmjena proračuna iz djelokruga Upravnog odjela za opće poslove, društvene djelatnosti i razvojne projekte donose se uz pripadajuće Programe i to:

* II. izmjene Programa javnih potreba u civilnoj zaštiti te vatrogastvu za 2022. godinu
* II. izmjene Programa javnih potreba u obrazovanju za 2022. godinu
* II. izmjene programa javnih potreba u predškolskom odgoju za 2022. godinu
* II. Izmjene i dopune programa javnih potreba u kulturi za 2022. godinu
* II. Izmjene i dopune programa javnih potreba u socijalnoj skrbi i zaštiti zdravlja za 2022. godinu
* II. Izmjene programa javnih potreba u sportu za 2022. godinu

## Razdjel 300 – Upravni odjel za financije i gospodarstvo

U nastavku su dana obrazloženja 2. izmjena i dopuna programa iz djelokruga Upravnog odjela za financije i gospodarstvo Grada Buzeta.

**Program 1023: Javna uprava i administracija**

Aktivnost A102301: Redovna djelatnost odjela

2. izmjenama i dopunama predlaže se smanjenje naknade prijevoz i smještaj na službenom putu s obzirom da se isti neće utrošiti do kraja godine u planiranom iznosu. Predlaže se povećanje rashoda za prijevoz na i s posla s obzirom da je došlo do promjene službenika u Odjelu.

Povećavaju se i izdaci za naknadu (1%) za naplatu poreza na dohodak za 84.000,00 kn zbog više ostvarenog prihoda istih. Smanjuju se rashodi za računovodstvene usluge u iznosu 9.000,00 s obzirom da se iste više ne izvršavaju.

Povećavaju se i izdaci za naknadu (5%) za naplatu vlastitih prihoda za 8.000,00 kn zbog većeg ostvarenja u odnosu na plan. Temeljem ukazane potrebe predlaže se povećanje troškova sudskih postupaka za 8.000,00 kn.

Usklađuju se financijski rashodi na način da se usluge platnog prometa smanjuju za 2.000,00 kn, dok se bankarske usluge povećavaju za 4.000,00 kn.

**Program 1024: Program gospodarstva**

Izmjene i obrazloženje programa gospodarstva dano su kroz zasebni akt: „2. izmjene i dopune Programa poticanja poduzetništva i poljoprivrede u 2022. godini“.

## Razdjel 400 – Upravni odjel za gospodarenje prostorom

Ovim obrazloženjem detaljnije se obrazlažu izmjene i dopune Proračuna 2022. godine iz nadležnosti Upravnog odjela za gospodarenje prostorom.

**Program 1026: Javna uprava i administracija**

U sklopu Programa u Aktivnosti **REDOVNA DJELATNOST ODJELA** planirana su sredstva namijenjena isplati plaća, doprinosa i ostalih rashoda za zaposlene, te pratećih materijalnih troškova prijevoza na posao, s ciljem osiguravanja uvjeta za redovno funkcioniranje ovog Upravnog odjela sukladno propisima i kolektivnom ugovoru.

**Program 1027: Program održavanja objekata i uređaja komunalne infrastrukture**

Sredstva planirana u 2022. godini, potrebna za izvršenje programa su:

|  |  |  |  |  |  |
| --- | --- | --- | --- | --- | --- |
| Aktivnost | Podaktivnosti | Proračun 2022. | 1. izmjena
 | 2.izmjena | UKUPNO |
| A102701ODRŽAVANJE KOMUNALNE INFRASTRUKTURE | Održavanje atmosferskih voda | 90.000,00 | 30.000,00 | 40.000,00 | 120.000,00 |
| Održavanje čistoće javnih površina | 460.000,00 |  | 38.000,00 | 498.000,00 |
| Održavanje groblja | 620.000,00 |  | 60.000,00 | 680.000,00 |
| Obilježavanje naselja, ulica, cesta i prometne signalizacije | 60.000,00 | 37.389,75 |  | 97.389,75 |
| Održavanje javnih i zelenih površina | 1.225.000,00 |  | 120.000,00 | 1.345.000,00 |
| Održavanje naselja  | 480.000,00 | 67.000,00 |  | 547.000,00 |
| Održavanje nerazvrstanih cesta | 590.000,00 |  | 80.000,00 | 670.000,00 |
| Troškovi zimske službe | 90.000,00 |  | 10.000,00 | 100.000,00 |
| Održavanje šumskih i poljskih puteva |  |  | 200.000,00 | 200.000,00 |
| Troškovi regulacije parkiranja u Starom gradu | 60.000,00 |  | 20.000,00 | 80.000,00 |
| Troškovi održavanja besplatne bežične Internet zone | 35.000,00 | 5.776,25 | -28.000,00 | 12.776,25 |
| A102702OSTALE USLUGE | Deratizacija i dezinsekcija  | 20.000,00 |  | -4.000,00 | 16.000,00 |
| Troškovi higijeničarskog servisa | 50.000,00 | 50.000,00 |  | 100.000,00 |
| Geodetske i ostale intelektualne usluge | 190.000,00 | 114.800,52 | 150.000,00 | 454.800,52 |
| Troškovi izvršenja rješenja komunalnog redara | 3.000,00 | 4.318,00 | -3.000,00  | 4.318,00 |
| T100101GIS PROSTORNIH PODATAKA  | Izrada GIS Prostornih podataka (75.000,00 kn sufinancira FZOEU) | 140.000,00 | 45.000,00 |  | 185.000,00 |
| A102704ODRŽAVANJE JAVNE RASVJETE | Utrošena energija za javnu rasvjetu | 460.000,00 |  |  | 460.000,00 |
| Održavanje javne rasvjete | 124.000,00 |  |  | 124.000,00 |
| Naknada za energetsku uslugu  | 153.000,00 |  |  | 153.000,00 |
|  | **UKUPNO** | **4.850.000,00** | **354.284,52** | **683.000,00** | **5.887.284,52** |

Aktivnost **ODRŽAVANJE KOMUNALNE INFRASTRUKTURE** planirana je za provođenje tekućeg redovnog održavanja komunalne infrastrukture sukladno Zakonu o komunalnom gospodarstvu (osim održavanja javne rasvjete) koja je posebna aktivnost.

Podaktivnost **Održavanje atmosferskih voda**

Podaktivnost **Održavanje čistoće javnih površina**

Podaktivnost **Održavanje groblja**

Podaktivnost **Održavanje javnih i zelenih površina**

Podaktivnost **Održavanje nerazvrstanih cesta**

Podaktivnost **Troškovi zimske službe**

Podaktivnost **Troškovi regulacije parkiranja u Starom gradu**

Ovim izmjenama predlaže se povećati planirane iznose obzirom na povećanje svih rashoda za materijal, rad, gorivo, električnu energiju i dr. za redovnu provedbu te aktivnosti.

Podaktivnost **Održavanje šumskih i poljskih puteva** predlaže se za zahvate sanacija nerazvrstanih cesta – šumskih i poljskih puteva nakon nedavnih obilnih kiša i velikih šteta od poplava, a s ciljem osiguranja nužne prohodnosti cesta i omogućavanja pristupa mještanima do šuma i poljoprivrednih površina.

Podaktivnost **Troškovi održavanja besplatne bežične internet zone** predlaže se smanjiti ovim izmjenama za 28.000,00 kn obzirom na očekivanu visinu troškova do kraja proračunske godine.

Aktivnost **OSTALE USLUGE** planirana je za:

- provođenje preventivne deratizacije i dezinsekcije sukladno programu mjera RH i Istarske županije,

- provođenje usluge higijeničarskog servisa,

- podmirenje troškova provedbe izvršnih rješenja komunalnog redara,

- financiranje geodetskih i ostalih intelektualnih usluga (usluge sudskih vještaka, stručni konzalting, pravno zastupanje u sporovima, geodetske usluge,…),

- ekološki monitoring (mjerenje kakvoće zraka u jednom do dva navrata godišnje) i

- periodično praćenje i mjerenje pomaka na klizištu Juradi.

Podaktivnost **Troškovi higijeničarskog servisa** ovim se izmjenama smanjuje za 4.000,00 kn obzirom će osigurana sredstva biti dostatna za provođenje predmetne usluge do kraja godine.

Podaktivnost **Geodetske i ostale intelektualne usluge** ovim se izmjenama povećava za 150.000,00 kn obzirom planirana sredstva nisu dostatna za realizaciju svih planiranih aktivnosti, te su ista već u ovom trenutku u cijelosti ugovorena. Od planiranog iznosa 80.000,00 kn planira se za tekuće aktivnosti (odvjetnička zastupanje, procjene nekretnina, usluga prodaje grobnih mjesta i dr. usluge), dok se 70.000,00 kn planira za konzultantske usluge vezane uz prijavu EU projekata (npr. projekta Zone aktivnog turizma Most), te se ista ugovara u cijelosti, a plaća u obliku fiksnog dijela i bonusa (koji se plaća samo ukoliko EU projekt bude odobren).

Podaktivnost **Troškovi izvršenja rješenja komunalnog redara** ovim izmjenama predlaže se smanjiti za 3.000,00 kn obzirom će preostala sredstva dostajati do kraja proračunske godine.

**Program 1028: Zaštita i očuvanje čovjekove okoline**

Sredstva planirana u 2022. godini, potrebna za izvršenje programa su:

|  |  |  |  |  |  |
| --- | --- | --- | --- | --- | --- |
| Aktivnost | Podaktivnosti | Proračun 2022. | 1. izmjena
 | 1. izmjena
 | UKUPNO |
| A102802IZGRADNJA VODOVODNE MREŽE | Izgradnja vodovodne mreže | 453.084,60 |  |  | 453.084,60 |
| A102803IZGRADNJA KANALIZACIJE | Park odvodnja – prijenos za izgradnju kanalizacije i izradu projekata | 50.000,00 | 330.000,00 | 384.543,75 | 764.543,75 |
|  |  | **503.084,60** | **330.000,00** | **384.543,75** | **1.217.628,35** |

Podaktivnost **Park odvodnja – prijenos za izgradnju kanalizacije i izradu projekata** Dosadašnja planirana sredstva u iznosu 380.000,00 kn (uz namjenska sredstva razvojne naknade koja su prihod Park odvodnje) planirana su za izradu projektne dokumentacije i radove izgradnje sustava javne odvodnje fekalnih otpadnih voda, kako slijedi:

- radovi izgradnje u poduzetničkoj zoni Mala huba II i Starog grada (II. faza),

- izrada izvedbenog projekta odvodnje Starog grada (II. faza),

- izrada glavnog projekta rekonstrukcije glavnog kolektora otpadnih voda u Riječkoj ulici i

- radovi rekonstrukcije glavnog kolektora otpadnih voda u Riječkoj ulici.

Uz osiguranih 380.000,00 kn u Proračunu Grada Buzeta za 2022. godinu za izgradnju sustava javne odvodnje, stavku je potrebno povećati za dodatnih 384.543,75 kn za financiranje Hrvatskim cestama radova rekonstrukcije kolektora u Riječkoj ulici.

**Program 1029: Održavanje poslovnih i stambenih prostora**

Sredstva planirana u 2022. godini, potrebna za izvršenje programa su:

|  |  |  |  |  |  |
| --- | --- | --- | --- | --- | --- |
| Aktivnost | Podaktivnosti | Proračun 2022. | 1. izmjena
 | 1. izmjena
 | UKUPNO |
| A102901ODRŽAVANJE POSLOVNIH PROSTORA | Adaptacija i održavanje poslovnih prostora | 300.000,00 | 75.000,00 | -200.000,00 | 175.000,00 |
| Održavanje zajedničkih dijelova i uređaja zgrada | 30.000,00 | 100.000,00 |  | 130.000,00 |
| Sufinanciranje sanacije fasada i krovova u starom gradu Buzetu, Roču i Humu | 20.000,00 | 5.000,00 | -20.000,00 | 25.000,00 |
| Adaptacija i uređenje prostorija za mjesne odbore | 135.000,00 |  |  |  |
| A102902ODRŽAVANJE STAMBENIH PROSTORA | Adaptacija i održavanje stanova za posebne namjene | 22.500,00 | 41.455,28 |  | 63.955,28 |
| A102903OSTALI MATERIJALNI IZDACI ZA ODRŽAVANJE GRADSKIH NEKRETNINA | Ostali materijalni troškovi za održavanje gradskih nekretnina | 190.000,00 |  | 70.000,00 |  |
|  | **UKUPNO** | **697.500,00** | **221.455,28** | **-150.000,00** | **768.955,28** |

Aktivnost **ODRŽAVANJE POSLOVNIH PROSTORA** planirana je za:

- provođenje tekućeg redovnog i investicijskog održavanja poslovnih prostora,

- provedbe prijeboja s izvršenim ulaganjima po ugovorima iz prethodnog razdoblja.

Za Podaktivnost **Sufinanciranje sanacije fasada i krovova u starom gradu Buzetu**, Roču i Humu ovim izmjenama predlaže se stavku smanjiti za 20.000,00 kn obzirom zahtjevi koji su u obradi neće biti spremni za realizaciju u ovoj proračunskoj godini (u tijeku je tek ishođenje posebnih uvjeta Konzervatorskog odjela).

Za podaktivnost **Adaptacija i održavanje poslovnih prostora** ovim izmjenama predlaže se planirana sredstva smanjiti za 200.000,00 kn obzirom se adaptacija kata iznad Gradske knjižnice neće uspjeti realizirati već će se do kraja proračunske godine uspjeti izraditi tek projektna dokumentacija i projekt pripremiti za realizaciju u narednom razdoblju.

Aktivnost **OSTALI MATERIJALNI TROŠKOVI ODRŽAVANJA GRADSKIH NEKRETNINA** planirana je za financiranje materijalnih troškova za gradske nekretnine koje su u uporabi za širu zajednicu (društveni domovi i prostorije, prostori Mjesnih odbora, plesni podiji, javne navodnjavane površine, sportske zone i sl.), većim dijelom za podmirenje režijskih troškova. Obzirom na povećane troškove energenata i vode, sredstva je potrebno povećati za 70.000,00 kn kako bi dostajala do kraja godine.

**Program 1030: Gradnja objekata i uređaja**

Sredstva planirana u 2022. godini, potrebna za izvršenje programa gradnje su:

|  |  |  |  |  |  |
| --- | --- | --- | --- | --- | --- |
| Aktivnost / Kapitalni projekt | Aktivnosti | Proračun 2022. | 1. izmjena
 | 1. izmjena
 | UKUPNO |
| KAPITALNI PROJEKTK103001GRADNJA OBJEKATA I UREĐAJA | Sufinanciranje sanacija Županijskih cesta | 180.000,00 |  |  | 180.000,00 |
| Kapitalne pomoći Hrvatskim cestama za javnu rasvjetu riječka ulica |  |  | 812.412,50 | 812.412,50 |
| Otkup zemljišta i zgrada | 1.414.000,00 | -100,000,00 | 180.000,00 | 1.414.000,00 |
| Ulaganja u autobusni kolodvor | 111.500,00 |  |  |  |
| Izrada tehničke dokumentacije | 1.040.000,00 | 376.855,00 | 50.000,00 | 1.466.855,00 |
| Izrada Konzervatorske podloge i arheološko rekognosciranje za zaštićenu kulturnu cjelinu Buzet (šira zona zaštite) |  |  | 150.000,00 | 150.000,00 |
| Izrada projektne dokumentacija za prijavu projekta sanacije odlagališta „Griža“ | 225.000,00 |  |  |  |
| Izgradnja nogostupa do kapelice Sv. Martin |  |  | 124.375,00 | 124.375,00 |
| Rekonstrukcija nerazvrstanih cesta | 200.000,00 | 50.000,00 |  | 250.000,00 |
| Troškovi komunalnog opremanja stanova POS-a |  | 120.000,00 |  | 120.000,00 |
| Izgradnja gambionskog zida uz cestu za Sv. Martin |  |  | 45.000,00 | 45.000,00 |
| Izgradnja dječjeg igrališta u Sv. Duhu |  |  | 281.835,00 | 281.835,00 |
| Izgradnja javne rasvjete | 124.000,00 |  |  | 124.000,00 |
| Rekonstrukcija javne rasvjete Autobusni kolodvor – kapelica Sv. Martin |  | 120.000,00 |  | 120.000,00 |
| Usluge stručnog nadzora gradnje | 33.000,00 |  |  |  |
| Uređenje naselja | 200.000,00 | 76.304,30 |  | 276.304,30 |
| Komunalno uređenje poduzetničkih zona | 201.000,00 | 24.937,50 | -25.000,00 | 225.937,50 |
| **UKUPNO**  | **3.728.500,00** | **4.168.096,80** | **1.618.622,50** | **9.515.219,30** |
| KAPITALNI PROJEKTK103002 PROŠIRENJE I REKONSTRUKCIJA GROBLJA U BUZETU | Kapitalne pomoći kreditnim i ostalim financijskim institucijama, te trgovačkim društvima | **432.741,00** |  |  | **432.741,00** |
| **UKUPNO** | **432.741,00** |  |  | **432.741,00** |
| KAPITALNI PROJEKTK103005REKONSTRUKCIJA JAVNE RASVJETE (ENERGETSKA OBNOVA) | Rekonstrukcija javne rasvjete (energetska obnova) |  | **3.500.000,00** |  | **3.500.000,00** |
| **UKUPNO** |  | **3.500.000,00** |  | **3.500.000,00** |
| KAPITALNI PROJEKTK103006KORIŠTENJE OBNOVLJIVIH IZVORA ENERGIJE | Obnovljivi izvori energije – Park d.o.o. |  |  | **282.940,00** | **282.940,00** |
| Obnovljivi izvori energije – JVP Buzet |  |  | **204.315,00** | **204.315,00** |
|  | **UKUPNO** |  |  | **487.255,00** | **487.255,00** |
|  | **SVEUKUPNO** | **4.161,241,00** | **4.168.096,80** | **2.105.877,50** | **8.329.337,80** |

Nova aktivnost **KAPITALNE POMOĆI HRVATSKIM CESTAMA ZA JAVNU RASVJETU RIJEČKA ULICA PLANIRANA JE U IZNOSU** 812.412,50 kn koliko iznosi sufinanciranje za izgradnju nove javne rasvjete Riječke ulice obzirom je postojeća među najstarijima u gradu, a sve sukladno projektnoj dokumentaciji i troškovniku izrađenom od Hrvatskih cesta.

Aktivnost **OTKUP ZEMLJIŠTA I ZGRADA** planiran je za kupnju zemljišta potrebnih za realizaciju planiranih investicija, te za reguliranje imovinsko-pravnih problema na površinama i nekretninama u javnoj uporabi, kao i za isplate naknada u postupcima izvlaštenja.

Sredstva se ovim izmjenama povećavaju za 180.000,00 kn obzirom na povećan obim kupljenog zemljišta u proračunskoj godini i realizaciju planiranih kupoprodaja do kraja 2022. godine.

Aktivnost **IZRADA TEHNIČKE DOKUMENTACIJE** planirana je za financiranje izrade aplikacijskih paketa za prijave na EU fondove, za izradu dokumentacije za proračunom planirane investicije, te za pripremu ostale potrebne dokumentacije budućih projekata, sve sukladno Programu gradnje.

Ovim izmjenama povećava se iznos planiranih sredstava za 50.000,00 kn i dopunjava i mijenja popis planirane tehničke dokumentacije za izradu u Programu gradnje sukladno ukazanim potrebama i realizaciji.

Nova aktivnost **IZRADA KONZERVATORSKE PODLOGE I ARHEOLOŠKO REKOGNOSCIRANJE ZA ZAŠTIĆENU KULTURNU CJELINU BUZET** (šira zona zaštite) planirana je u iznosu 150.000,00 kn za financiranje izrade Konzervatorske podloge za širu zonu zaštite starogradske jezgre Grada Buzeta po zahtjevu Konzervatorskog odjela. Dijelovi izrađene podloge koristiti će se i kao stručna podloga za izradu izmjena i dopuna Urbanističkog plana uređenja grada Buzeta.

Nova aktivnost **IZGRADNJA NOGOSTUPA DO KAPELICE SV. MARTIN** planira se u iznosu u iznosu 124.375,00 kn za nastavak izgradnje nogostupa od kraja uređenog i natkrivenog kanala Hrvatskih voda do skretanja kod kapelice za Sv. Martin kako bi se osigurala na navedenoj dionici pješačka komunikacija u kontinuitetu.

Nova aktivnost **IZGRADNJA GAMBIONSKOG ZIDA UZ CESTU ZA SV. MARTIN** planirana je u iznosu 45.000,00 kn za sufinanciranje izgradnje gambionskog zida uz planirani nogostup za Sv. Martin na lokaciji izvedenog obimnijeg iskopa radi stabilizacije pokosa uz kanal oborinskih voda i planirani nogostup.

Nova aktivnost **IZGRADNJA DJEČJEG IGRALIŠTA U SV. DUHU** planirana je u iznosu 281.835,00 kn za izgradnju i opremanje igralima i urbanom opremom dječjeg igrališta na lokaciji Sv. Duh, sve sukladno prijavi na natječaj LAG – Sjeverna Istra. Nepovratna sredstva po projektu odobrena su u iznosu 225.468,00 kn.

Aktivnost **KOMUNALNO UREĐENJE PODUZETNIČKIH ZONA** planirana je za slijedeće troškove kako slijedi:

* izrada I. izmjena i dopuna Urbanističkog plana uređenja gospodarske zone Mažinjica radi omogućavanja novih investicija,
* izrada glavnog projekta za izgradnju prometnica, javne rasvjete i oborinske odvodnje u poduzetničkoj zoni Mala Huba II (nastavak na postojeću prometnicu u zoni) radi komunalnog opremanja iste i
* izrada projektne dokumentacije za zahvate komunalnog opremanja gospodarskih zona s prioritetom zone Mažinjica (sve u ovisnosti od dinamike evidentiranja državne ceste u dijelu kroz gospodarsku zoni Mažinjica.

Ovom izmjenom i dopunom stavka se smanjuje za 25.000,00 kn jer neće u tekućoj proračunskoj godini biti izrađena projektna dokumentacija za prometnice u zoni Mažinjica iz razloga jer još nije okončano evidentiranje državne ceste od strane Hrvatskih cesta (isto je u tijeku).

**Kapitalni projekt KORIŠTENJE OBNOVLJIVIH IZVORA ENERGIJE**

U sklopu novog kapitalnog projekta planirana su sredstva u iznosu 487.225,00 kn (od čega 192.502,00 nepovratnih sredstava FZOEU) za dvije nove aktivnosti izgradnje fotonaponskih elektrana na zgradama Park d.o.o. i Javne vatrogasne postrojbe Buzet.

Preostale prijavljene i odobrene projekte izgradnje fotonaponskih elektrana za Dječji vrtić i Dom za starije osobe Buzet planirati će se u proračunskoj 2023. godini.

**PROGRAM 1000: GOSPODARENJE OTPADOM**

Sredstva planirana u 2022. godini, potrebna za izvršenje programa su:

|  |  |  |  |  |  |
| --- | --- | --- | --- | --- | --- |
| Aktivnost / Kapitalni projekt | Aktivnosti | Proračun 2022. | 1. izmjena
 | 1. izmjena
 | UKUPNO |
| AKTIVNOSTA103101GOSPODARENJE OTPADOM | Kapitalne pomoći Park Buzet – Izgradnja kompostane za zeleni biootpad | 100.000,00 |  | -100.000,00 | 0,00 |
| Kapitalna potpora za otplatu kredita za izgradnju ŽCGO Kaštijun | 88.098,44 |  |  | 88.098,44 |
| Kapitalne pomoći Park Buzet – Kupnja komunalnog vozila |  | 168.000,00 |  | 168.000,00 |
| Kapitalne pomoći za odvojeno prikupljanje otpad – Park d.o.o. |  |  | 350.000,00 |  |
| AKTIVNOSTA103102SUFINANCIRANJE TROŠKOVA ZBRINJAVANJA AZBESTA | Sufinanciranje troškova zbrinjavanja azbesta |  |  | 20.000,00 | 20.000,00 |
|  | **UKUPNO:** | **188.098,44** | **168.000,00** | **270.000,00** | **626.098,44** |

Postojeća aktivnost **KAPITALNE POMOĆI PARK BUZET - IZGRADNJA KOMPOSTANE ZA ZELENI OTPAD** briše se u prijedlogu rebalansa proračuna za 2022. godinu obzirom nisu ishođeni potrebni okolišni dokumenti za realizaciju projekta.

Nova aktivnost **KAPITALNE POMOĆI ZA ODVOJENO PRIKUPLJANJE OTPAD – PARK D.O.O.** planira se u iznosu 350.000,00 kn (od čega 282.500,00 kn nepovratnih sredstava FZOEU) za nabavu spremnika za odvojeno prikupljanje otpada i prateće opreme (otpadomjeri, i sl.)

Nova aktivnost **SUFINANCIRANJE TROŠKOVA ZBRINJAVANJA AZBESTA** planira se u iznosu 20.000,00 kn kojima bi se temeljem javnog poziva građanima sufinancirao prijevoz ili zbrinjavanja azbesta kao kategorije opasnog otpada.

**PROGRAM 1000: PROJEKT PODUZETNIČKI INKUBATOR VERZI**

|  |  |  |  |  |  |
| --- | --- | --- | --- | --- | --- |
| Aktivnost / Kapitalni projekt | Aktivnosti | Proračun 2022. | 1.izmjena | 2. izmjena | UKUPNO |
| KAPITALNI PROJEKT K100001 PODUZETNIČKI INKUBATOR VERZI | Revizija projekta |  | 33.750,00 |  | 33.750,00 |
| Praćenje i provedba projekta |  | 40.034,84 |  | 40.034,84 |
| Usluga upravljanja Poduzetničkim inkubatorom |  | 59.700,00 |  | 59.700,00 |
| Tekući prijenosi EU sredstava za projekt „Poduzetnički inkubator Verzi“ |  | 10.005,10 |  | 10.005,10 |
| Uredska oprema i namještaj |  | 93.582,50 | -93.582,50 | 0,00 |
| Uredska oprema i namještaj – informatička oprema |  | 19.996,00 |  | 19.996,00 |
| Povrat sredstava SAFU |  |  | 26.506,84 | 26.506,84 |
| Uređenje pasaža i dvorišta |  |  | 67.075,66 | 67.075,66 |
|  | **UKUPNO:** | **0,00** | **257.068,44** | **0,00** | **257.068,44** |

Postojeća aktivnost **UREDSKA OPREMA I NAMJEŠTAJ** smanjuje se za 93.582,50 kn nerealiziranih planiranih sredstava.

Smanjena sredstva raspoređuju se u istom iznosu na slijedeće planirane aktivnosti:

* nova aktivnost **POVRAT SAFU SREDSTAVA** planira se u iznosu 25.506,84 kn za povrat sredstava za koja je bio odobren predujam u projektu, a ista nisu ugovorena niti utrošena.
* nova aktivnost **UREĐENJE PASAŽA I DVORIŠTA** građevine planira se u iznosu 67.075,66 kn za zahvate sanacije drvenih greda pasaža, skrivanje kanalizacijske cijevi oblogom od gips kartonskih ploča, te uređenje partera i dijela dvorišta zgrade.

**PROGRAM 1038: SUFINANCIRANJE DOKUMENTACIJE ZA ENERGETSKU OBNOVU**

Sredstva planirana u 2022. godini, potrebna za izvršenje programa su:

|  |  |  |  |  |  |
| --- | --- | --- | --- | --- | --- |
| Aktivnost / Kapitalni projekt | Aktivnosti | Proračun 2022. | 1. izmjena
 | 1. izmjena
 | UKUPNO |
| AKTIVNOSTA103801SUFINANCIRANJE DOKUMENTACIJE ZA ENERGETSKU OBNOVU  | Sufinanciranje dokumentacije za energetsku obnovu stambenih i višestambenih objekata | 90.000,00 | 15.500,00 | -30.000,00 | 75.500,00 |
| Izrada projektne dokumentacije za energetsku obnovu zgrada javne namjene | 40.000,00 |  | -40.000,00 | 0,00 |
| Kapitalne potpore za energetsku obnovu  |  | 114.500,00 | -46.137,50 | 68.362,50 |
|  | **UKUPNO:** | **130.000,00** | **130.000,00** | **-116.137,50** | **143.862,50** |

Za podaktivnost **SUFINANCIRANJE DOKUMENTACIJE ZA ENERGETSKU OBNOVU STAMBENIH OBJEKATA** planira se smanjenje sredstava za 30.000,00 kn obzirom preostala sredstva odgovaraju stvarnim ukupno realizirana rashodima za sufinanciranje projektne dokumentacije za energetsku obnovu obiteljskih kuća i višestambenih zgrada, a obzirom na činjenicu da do kraja proračunske godine preostala sredstva neće biti utrošena.

Sredstva planirana za podaktivnost **IZRADA PROJEKTNE DOKUMENTACIJE ZA ENERGETSKU OBNOVU ZGRADA JAVNE NAMJENE** predlažu se za brisanje obzirom su u proteklom razdoblju prijavljivani projekti kojih korisnik nije direktno Grad Buzet već proračunski korisnici ili su sredstva za iste planirana u sklopu stavke proračuna Izrada tehničke dokumentacije (kao npr. energetska obnova Sportske dvorane), te se planirana sredstva neće namjenski utrošiti do kraja proračunske godine jer ovise o dinamici objavljenih natječaja i javnih poziva, te se stoga predlaže brisanje planiranih sredstava.

Planirana sredstva za podaktivnost **KAPITALNE POTPORE ZA ENERGETSKU OBNOVU** u iznosu 114.500,00 kn predlaže se smanjiti na realne troškove po uspješnoj prijavi projekata i to samo za zgrade Osnovne i Srednje škole, dok su u planiranim sredstvima za novi kapitalni projekt KORIŠTENJE OBNOVLJIVIH IZVORA ENERGIJE uz ostale troškove (radovi i stručni nadzor) uračunata i sredstva za izradu projektne dokumentacije za fotonaponske elektrane za zgradu Park d.o.o. i zgradu JVP Buzet.

**PROGRAM 1039: ADAPTACIJA VIŠENAMJENSKOG IGRALIŠTA KOD SRTEDNJE ŠKOLE**

|  |  |  |  |  |  |
| --- | --- | --- | --- | --- | --- |
| Aktivnost / Kapitalni projekt | Aktivnosti | Proračun 2022. | 1.izmjena | 2. izmjena | UKUPNO |
| KAPITALNI PROJEKT K103901ADAPTACIJA VIŠENAMJEN. IGRALIŠTA KOD SRTEDNJE ŠKOLE | Adaptacija višenamjenskog igrališta kod Srednje škole |  |  | 1.380.000,00 | 1.380.000,00 |
|  | **UKUPNO:** |  |  | **1.380.000,00** | **1.380.000,00** |

Predlaže se planiranje novog kapitalnog projekta **ADAPTACIJA VIŠENAMJENSKOG IGRALIŠTA KOD SRTEDNJE ŠKOLE** ukupne planirane vrijednosti 1.380.000,00 kn koja uključuje troškove izgradnje i stručnog nadzora građenja. Od ukupne vrijednosti projekta, 490.884,00 kn nepovratna su sredstva Ministarstva turizma i sporta, dok se preostala sredstva planiraju kao vlastito učešće Grada Buzeta.

Izvješće pripremile:

1. Reana Glavić Jačić, po ovlaštenju gradonačelnika pročelnica Upravnog odjela za financije i gospodarstvo Grada Buzeta.
2. Elena Grah Ciliga, pročelnica Upravnog odjela za opće poslove, društvene djelatnosti i razvojne projekte Grada Buzeta,
3. Anica Milković Grbac, pročelnica Upravnog odjela za gospodarenje prostorom Grada Buzeta,